Lisa 1

KINNITATUD

SA Eesti Teadusagentuur juhatuse 30.07.2013. a

käskkirjaga nr 1-1.4/13/96

# Järeldoktoritoetuse taotlemise tingimused ja kord

1. **peatükk**

**ÜLDSÄTTED**

1. **Reguleerimisala**

Käskkirjaga kehtestatakse personaalse uurimistoetuse järeldoktoritoetuse taotlemise, hindamise, määramise ja aruandluse tingimused ja kord.

1. **Eesmärk**

Personaalse uurimistoetuse järeldoktoritoetuse eesmärgiks on toetada Eesti doktorikraadi või sellele vastava välisriigi kvalifikatsiooni omandanud teadlaste iseseisva karjääri jätkamist tugevates teadusrühmades.

# Järeldoktoritoetus

3.1. Personaalse uurimistoetuse järeldoktoritoetus (edaspidi *toetus*) on teadus- ja arendusasutuses töötava teadlase kindla teadus- ja arendustegevuse uurimisprojekti (edaspidi *järeldoktoriprojekt*) täitmiseks eraldatav toetus, mida on kahte tüüpi:

3.1.1.välisriikidest Eestisse tuleva järeldoktori toetus;

3.1.2. välisriiki suunduva järeldoktori toetus.

3.2. Välisriikidest Eestisse tuleva järeldoktori toetuse määramise puhul on eelistatud need taotlejad, kes on eelnevalt saanud Eesti riigieelarvest rahastatud stipendiumi välisriigis doktorikraadi omandamiseks, nõudega tulla tagasi ja jätkata oma teadustööd Eestis.

3.3. Sihtasutusel Eesti Teadusagentuur (edaspidi *teadusagentuur*) on õigus välisriiki suunduva järeldoktori toetuse taotlemisel sätestada teadus- ja arendustegevuse valdkondlikud prioriteedid.

# Järeldoktoriprojekt

Järeldoktoriprojekt on teadusliku uurimistöö kirjeldus, milles on välja toodud selgelt piiritletud uurimisprobleem ning selle lahendamiseks kavandatud alus- või rakendusuuring.

# Toetuse taotleja

5.1. Toetust võib taotleda isik Eesti teadus- ja arendusasutuse (edaspidi *vastuvõttev asutus*) nõusoleku alusel. Nõusolek peab sisaldama kinnitust, et vastuvõttev asutus sõlmib taotlejaga töölepingu järeldoktoriprojekti täitmiseks, juhul kui taotluse esitamise hetkel nende vahel tööleping puudub.

5.2. Toetust võivad taotleda isikud:

5.2.1. kellel on taotluse esitamise tähtpäevaks omistatud esmakordne Eesti doktorikraad või sellele vastav välisriigi kvalifikatsioon ja selle omistamisest ei ole möödas rohkem kui 5 aastat. Kui isik on olnud pärast esmakordse Eesti doktorikraadi või sellele vastava välisriigi kvalifikatsiooni saamist lapsehoolduspuhkusel või kaitseväeteenistuses, pikeneb selle perioodi võrra piirtähtaeg;

5.2.2. kellele pole doktorikraad omistatud samas asutuses, kuhu järeldoktoriprojekti läbiviimiseks toetust taotletakse.

5.3. Eestis doktorikraadi omandanud isik ei saa taotleda toetust järeldoktoriprojekti läbiviimiseks Eesti teadus- ja arendusasutuses.

# Vastuvõttev asutus, koostööasutus ja järeldoktori juhendaja

6.1. Vastuvõtvaks asutuseks on Eesti teadus- ja arendusasutus, kes sõlmib järeldoktoriga töölepingu teadustöötaja ametikohal järeldoktoriprojekti täitmiseks.

6.2. Koostööasutuseks on välisriigi teadus- ja arendusasutus, kus välisriiki suunduv toetuse saaja järeldoktoriprojekti täidab.

6.3. Järeldoktoriprojekti juhendajaks Eestis saab olla suuremahulise teadusprojekti (institutsionaalne uurimistoetus, personaalne uurimistoetus, sihtfinantseeritav teadusteema, Euroopa Liidu raamprogrammi projekt jms) juht või põhitäitja. Juhendaja peab olema vastuvõtva asutuse (välisriiki suunduval järeldoktoril koostööasutuse) koosseisuline töötaja. Juhendajal peab olema Eesti doktorikraad või sellele vastav välisriigi kvalifikatsioon.

# Taotluse menetleja

# Toetuse taotluste (edaspidi *taotlus*) menetlemise korraldab teadusagentuur.

# Toetuse eraldamise leping

8.1. Teadusagentuur sõlmib punktis 6.1. sätestatud vastuvõtva asutusega ja toetuse saajaga kolmepoolse lepingu (edaspidi *leping*), milles on ära toodud osapoolte vastastikused õigused, kohustused ja vastutus. Leping sõlmitakse kuuekümne kalendripäeva jooksul peale punktis 13.2. kirjeldatud rahastamisotsuse tegemist.

8.2. Toetus eraldatakse iga-aastaselt vastuvõtvale asutusele, kellel on kohustus lubada toetuse saajal kasutada eraldatud toetuse otseste kulude osa järeldoktoriprojekti täitmiseks kooskõlas taotlusega.

8.3. Vastuvõttev asutus sõlmib toetuse saajaga järeldoktoriprojektile toetuse eraldamise korral töölepingu järeldoktoriprojekti täitmiseks, juhul kui enne toetuse eraldamist nende vahel tööleping puudub, või muudab vastavalt eksisteerivat töölepingut.

1. **peatükk**

**TOETUSE TAOTLEMISE TINGIMUSED**

1. **Toetuse** t**aotlemine**

9.1. Taotluse koostab taotleja ja vastuvõttev asutus esitab selle teadusagentuurile. Taotlemine toimub järeldoktoriprojekti algusaastale eelneva aasta 1. septembrist kuni 30. septembri kell 17:00-ni Eesti aja järgi.

9.2. Taotlus esitatakse inglise keeles.

9.3. Taotluses märgitakse:

9.3.1. järeldoktoriprojekti taotleja ja juhendaja või juhendajate nimed;

9.3.2. järeldoktoriprojekti nimetus;

9.3.3. järeldoktoriprojekti lühikokkuvõte;

9.3.4. taotletav toetuse periood;

9.3.5. kavandatava järeldoktoriprojekti üldine teaduslik taust ning selle seos järeldoktoriprojekti taotleja ja juhendaja või juhendajate samasuunalise teadustööga;

9.3.6. järeldoktoriprojekti põhieesmärgid, hüpoteesid ja meetodid ning eeldatav ajakava aastate lõikes (sh selgitus, kuidas on tagatud kõigi loomkatsete ja inimkatsete puhul eetikanõuete järgimine ja täitmine);

9.3.7. järeldoktoriprojekti eeldatavad tulemused, nende potentsiaalne rakendatavus ja võimalikud jätkamissuunad;

9.3.8. järeldoktoriprojekti taotleja ja juhendaja või juhendajate senine teadus- ja arendustegevus;

9.3.9. järeldoktoriprojektiga seotud taristu seisund vastuvõtvas või koostööasutuses.

9.4. Eestist välisriiki suundumiseks toetust taotleval isikul tuleb taotlusele lisada koostööasutuse kutse või kinnituskiri.

9.5. Kui järeldoktoriprojekti raames tehakse inimuuringuid või loomkatseid, siis tuleb inimuuringute eetikakomitee või loomkatsete läbiviimise loakomisjoni positiivne otsus järeldoktoriprojekti teostamise kohta esitada teadusagentuurile hiljemalt toetuse eraldamise lepingu sõlmimise ajaks.

9.6.Teadusagentuuril on õigus nõuda taotlejalt ja vastuvõtvalt asutuselt taotluse kohta täiendavaid andmeid.

# Toetuse eelarve

# 10.1. Järeldoktoriprojekti eelarve sisaldab järeldoktoriprojekti täitmisega seotud otseseid kulusid ja üldkulusid.

# 10.2. Otsesed kulud on:

# 10.2.1. järeldoktori töötasu koos kõigi riiklike maksudega, maksetega ja seadusest tulenevate hüvitistega;

# 10.2.2. muud teadustöö kulud.

# 10.3. Üldkulud moodustavad 5% otseste kulude summast.

# 10.4. Järeldoktoril on õigus taotleda ümberasumistoetust. Ümberasumistoetuse eraldamise põhjendatust hindab hindamisnõukogu. Ümberasumistoetus makstakse ühekordse summana vastuvõtvale asutusele ning sellele kohalduvad Eesti seadustega ettenähtud maksud.

# 10.5. Teadusagentuur kehtestab järeldoktori töötasu, teadustöö kulude ja ümberasumistoetuse suuruse, mida muudetakse vastavalt iga-aastasele riigieelarvelisele eraldisele.

# Toetuse periood

11.1. Järeldoktoriprojekti tuleb asuda täitma aasta jooksul peale taotluse rahuldamise otsuse tegemist. Toetuse periood algab lepingus kokkulepitud kuupäeval.

11.2. Järeldoktoritoetuse periood on minimaalselt 12 kuud ja maksimaalselt 24 kuud. Välisriiki suunduva järeldoktoritoetuse saajal on õigus kolme aasta jooksul peale järeldoktoriprojekti täitmise lõpetamist koostööasutuses taotleda järeldoktoriprojekti pikendamist 12 kuu võrra töötamiseks Eesti teadus- ja arendusasutuses.

1. **peatükk**

**TAOTLUSTE HINDAMINE JA TOETUSE MÄÄRAMINE**

1. **Toetuse taotluste hindamine**

12.1. Taotluste hindamist korraldab teadusagentuur.

12.2. Taotlusi hindab hindamisnõukogu, lähtudes „Teadus- ja arendustegevuse korralduse seaduse” § 121 lõike 5 alusel kehtestatud haridus- ja teadusministri 27.12.2011. a määrusest nr 74 „Eesti Teadusagentuuri hindamisnõukogu moodustamise kord ja töökord“ ning teadusagentuuri kinnitatud hindamisjuhendist.

12.3. Taotluste hindamiseks moodustab hindamisnõukogu ekspertkomisjoni kuhu kuuluvad kõigi esitatud taotluste teadusvaldkondade esindajad.

12.4. Taotluste hindamisel kasutab ekspertkomisjon eksperte, igale taotlusele annavad eksperthinnangu vähemalt kaks sõltumatut eksperti, kellest vähemalt üks on välisriigist.

12.5. Ekspertkomisjon esitab põhjendatud hinnangud taotluste kohta hindamisnõukogule.

12.6. Hindamisnõukogu hindab taotlusi ning koostab igale taotlusele lõpphinnangu, lähtudes ekspertkomisjoni hinnangutest ja võttes arvesse:

12.6.1. järeldoktoriprojekti põhjendatust ja oodatavaid tulemusi, sealhulgas valdkondlikku või rakenduslikku eripära;

12.6.2. toetuse taotleja ja juhendaja või juhendajate kvalifikatsiooni;

12.6.3. vastuvõtva või koostööasutuse järeldoktoriprojekti täitmiseks vajaliku olemasoleva uurimiskeskkonna seisundit ja taristut;

12.6.4. järeldoktoriprojekti potentsiaalset panust vastuvõtvas või koostööasutuses tehtavasse uurimistöösse.

12.7. Teadusagentuuril on õigus nõuda punktis 12.6. sätestatud andmete kohta taotlejalt lisainformatsiooni.

12.8. Hindamisnõukogu koostab taotlustele antud hinnangute ja hinnete alusel taotlusvooru kõikidest taotlustest ühtse pingerea ning esitab selle koos lõpphinnangute ja ettepanekuga otsuse tegemiseks teadusagentuuri juhatusele.

# Toetuse määramine

# 13.1. Hindamisnõukogu esitab lõpphinnangut arvesse võttes teadusagentuuri juhatusele põhjendatud ja erapooletu ettepaneku:

# 13.1.1. määrata toetus;

# 13.1.2. mitte määrata toetust.

# 13.2. Teadusagentuuri juhatusel on õigus oma otsust põhjendades saata hindamisnõukogule ettepanek uuesti läbivaatamiseks.

13.3. Taotluse rahuldamise või rahuldamata jätmise otsuse teeb teadusagentuuri juhatus käskkirjaga, määrates taotluse rahuldamise korral selles ära toetuse perioodi ja eelarve.

13.4. Teadusagentuur teeb taotluse lõpphinnangu taotlejale ja vastuvõtvale asutusele kättesaadavaks.

1. **peatükk**

**TOETUSE ERALDAMISE JÄTKAMINE, TOETUSE ERALDAMISE AJUTINE KATKESTAMINE JA TOETUSE ERALDAMISE LÕPETAMINE**

1. **Toetuse eraldamise jätkamine**

Järgneva kalendriaasta toetus kantakse üle peale nõuetele vastava aastaaruande esitamist.

1. **Toetuse eraldamise lõpetamine**

15.1. Teadusagentuuril on õigus tunnistada taotluse rahuldamise otsus kehtetuks ning lõpetada leping, kui:

15.1.1. pole esitatud nõuetele vastavat aastaaruannet punktis 17.2. sätestatud tähtaja lõpuks;

15.1.2. vastuvõttev asutus ja järeldoktor on esitanud vastava taotluse;

15.1.3. vastuvõttev asutus või järeldoktor on olulisel määral rikkunud „Teadus- ja arendustegevuse korralduse seaduses” või käesolevas korras sätestatud nõudeid;

15.1.4. järeldoktor ei ole võimeline või ei soovi järeldoktoriprojekti jätkata;

15.1.5. esinevad muud olulised ja põhjendatud asjaolud.

15.2. Peale taotluse rahuldamise otsuse kehtetuks tunnistamist ja lepingu lõpetamist on vastuvõttev asutus kohustatud kasutamata toetuse teadusagentuurile tagasi maksma.

1. **Toetuse eraldamise ajutine katkestamine**

16.1. Toetuse eraldamist saab ajutiselt katkestada ainult toetuse saaja põhjendatud avalduse alusel, mis kooskõlastatult vastuvõtva asutusega tuleb esitada teadusagentuuri juhatusele. Vajadusel annab hindamisnõukogu ekspertkomisjon juhatusele hinnangu järeldoktoriprojekti perioodi katkestamise taotluse põhjendatuse kohta.

16.2. Toetuse perioodi ajutist katkestamist võib toetuse saaja taotleda järeldoktoriprojekti vältel ühe korra.

16.3. Toetuse perioodi ajutist katkestamist on võimalik taotleda juhul kui toetuse saaja kehtiv tööleping vastuvõtva asutusega peatatakse ajutiselt kas lapsehoolduspuhkuse, kaitseväeteenistuse, raske haiguse või muude põhjendatud asjaolude tõttu.

16.4. Punktis 16.3. sätestatud asjaolude puhul võib toetuse periood ajutiselt katkestada kuni kolmeks aastaks, kusjuures algselt eraldatud toetuse maht toetuse perioodi ajutise katkestamise tõttu ei muutu.

1. **peatükk**

**ARUANDLUS JA JÄRELDOKTORIPROJEKTI TÄITMISE TULEMUSTE AVALIKUSTAMINE**

1. **Aruandlus**

17.1. Toetuse saaja esitab iga toetuse saamise kalendriaasta kohta aastaruande, tuues ära järeldoktoriprojekti aruandeaasta teadustulemuste kokkuvõtte.

17.2. Aastaaruande koostab toetuse saaja ja vastuvõttev asutus esitab selle teadusagentuurile hiljemalt aruandeaastale järgneva aasta 1. veebruariks. Järeldoktoriprojekti viimase aasta kohta ei tule esitada aastaaruannet, vaid vastavad andmed esitatakse järeldoktoriprojekti lõpparuandes.

17.3. Järeldoktoriprojekti lõpparuande koostab toetuse saaja ja vastuvõttev asutus esitab selle teadusagentuurile toetuse perioodi lõppemisele järgneva kolme kuu jooksul.

17.4. Järeldoktoriprojekti lõpparuandes näidatakse:

17.4.1. tulemused vastavalt taotluses esitatud eesmärkidele;

17.4.2. muud vastuvõtva asutuse või toetuse saaja hinnangul olulised asjaolud;

17.4.3. toetuse kasutamise aruanne.

17.5. Järeldoktoriprojekti ennetähtaegsel lõppemisel on toetuse saaja ja vastuvõttev asutus kohustatud esitama toetuse lõpparuande vastavalt punktis 17.3. sätestatule.

17.6. Juhul kui toetuse saaja ei ole võimeline lõpparuannet koostama, koostab ja esitab lõpparuande teadusagentuurile vastuvõttev asutus.

# Järeldoktoriprojekti tulemuste avalikustamine

18.1. Järeldoktoriprojekti täitmise tulemusena valminud publikatsioonide terviktekstid tehakse toetuse saaja poolt ETIS-e kaudu avalikkusele vabalt kättesaadavaks, kui publitseerimise, autoriõiguse või intellektuaalomandi kaitsmise tingimused ei sätesta teisiti.

18.2. Juhul kui teaduskirjastus piirab ajaliselt juurdepääsu punkti 18.1 alusel avalikele publikatsioonidele, tehakse järeldoktoriprojekti täitmise tulemusena valminud publikatsioonide terviktekstid toetuse saaja poolt avalikkusele vabalt kättesaadavaks pärast piirangu lõppemist.

18.3. Järeldoktoriprojekti täitmise tulemuste publitseerimisel märgitakse, millise toetuse vahenditest on järeldoktoriprojekti täitmist finantseeritud.

# Toetuse tagasinõudmine

19.1. Mittesihtotstarbeliselt kasutatud järeldoktoriprojekti toetuse nõuab teadusagentuur vastuvõtvalt asutuselt tagasi koos proportsionaalse üldkululõivuga.

19.2. Vastuvõttev asutus on kohustatud võimaldama teadusagentuuril või tema volitatud isikul viia läbi järeldoktoriprojekti toetuse kasutamise kontrolli ning osutama selleks igakülgset abi, sealhulgas võimaldama esitatud andmete õigsuse kontrollimiseks viibida vastuvõtva asutuse ruumides ja territooriumil, samuti esitama kõik nõutud dokumendid.